Гета ў Ляхавічах

Ляхавіцкае гета (чэрвень 1941 — май 1943) — яўрэйскае гета, месца прымусовага перасялення яўрэяў горада Ляхавічы і бліжэйшых населеных пунктаў падчас Халакосту.

 Гісторыя 
Перад вайной у Ляхавічах пражывалі 3656 яўрэяў, у тым ліку бежанцаў з ПольшчыЛ. Смиловицкий. «Катастрофа евреев в Белоруссии, 1941—1944 гг.» . Горад знаходзіўся пад нямецкай акупацыяй тры гады — з 26 чэрвеня 1941 года па 6 ліпеня 1944 года.

Адразу пасля захопу горада, яшчэ да канца чэрвеня (у ліпені), нацысты перасялілі яўрэяў у гета, тэрыторыя якога займала цэнтр яўрэйскага квартала з сінагогай (сёння ўчастак каля кансервавага завода). Гета было абгароджана калючым дротам і строга ахоўвалася.

Ужо ў чэрвені 1941 года немцы здзейснілі ў Ляхавічах першае масавае забойства, расстраляўшы групу яўрэяў.

2 лістапада (28 кастрычніка) 1941 года сотні яўрэяў у Ляхавічах былі расстраляныяЭ. Иоффе. О некоторых специфических особенностях Холокоста на территории Беларуси .

20 ліпеня (10 чэрвеня або 1 ліпеня) 1942 года немцы прыступілі да другога этапу ліквідацыі гета Ляховіч. Габрэі падпалілі гета, каля 1000 вязняў загінулі, але некаторым удалося ўцячы.

Апошнія яўрэі ў Ляхавічах былі забітыя вясной 1943 года пры канчатковай ліквідацыі гета. Калону вязняў адвялі на 1 км на захад ад мястэчка і расстралялі. Паводле няпоўных звестак, да вясны 1943 года ў Ляхавічах і бліжэйшых вёсках загінулі 4725 габрэяў.

 Памяць 
Першы памятны камень сваякі расстраляных габрэяў паставілі ў Ляхавічах у 1961 годзе на вуліцы імя Арлоўскага, на месцы забойства габрэяў вясной 1943 года.

Другі помнік быў усталяваны ў 1993 годзе паміж вуліцамі імя Арлоўскага і Кастрычніцкай — на брацкай магіле вязняў гета, забітых у ліпені 1942 годаHolocaust in Lyakhovichi Генацыд яўрэйскага насельніцтва .

 Крыніцы 

 Літаратура 





Катэгорыя:Ляхавічы
Ляхавічы
Катэгорыя:Гісторыя Ляхавіцкага раёна